CELEX: 32022R0557
Language: hu
Date: 2022-04-01 00:00:00
Title: A Bizottság (EU) 2022/557 végrehajtási rendelete (2022. április 1.) egyes áruk Kombinált Nómenklatúra szerinti besorolásáról

2022.4.7.   
               
               
                  HU
               
               
                  Az Európai Unió Hivatalos Lapja
               
               
                  L 108/16
               
            
         A BIZOTTSÁG (EU) 2022/557 VÉGREHAJTÁSI RENDELETE
         (2022. április 1.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. április 1-jén.
            
               
                  a Bizottság részéről
               
               Gerassimos THOMAS
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1)
                                 
                                 
                                    A borsóliszt fehérjében és keményítőben gazdag frakcióinak elkülönítéséből nyert fehérjében gazdag frakció, amelyet bézs színű finom por vagy labdacs (pellet) formájában, kis (15–20 kg), illetve nagy (500 és 1 000  kg közötti) zsákokban kiszerelve állítanak vám elé.
                                    A termék a következő analitikai jellemzőkkel rendelkezik (száraztömeg-tartalom):
                                    
                                                —
                                             
                                             
                                                7,4 % keményítő
                                             
                                          
                                                —
                                             
                                             
                                                54 % fehérjék
                                             
                                          A termék szárított borsóból (Pisum sativum) készül, melyet mosnak, hántolnak és őrölnek, borsóliszt előállítása céljából. A lisztet azután centrifugális szeparátorban fehérjében és keményítőben gazdag frakciókra különítik el. Ezt követően a fehérjében gazdag frakciót vagy por formában hagyják, vagy pelletté tömörítik.
                                    A terméket felismerhetően és kizárólag állati takarmányként használják.
                                 
                              
                     
                        2309 90 31 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, a 23. Árucsoporthoz tartozó Megjegyzések 1. pontja, valamint a 2309 , a 2309 90  és a 2309 90 31  KN-kód szövege határozza meg.
                        A termék a centrifugális szeparátorban történő frakcionálással elvesztette az eredeti anyag lényeges jellemzőit. Ezért szárított hüvelyes zöldség lisztjeként az 1106  vtsz alá történő besorolás, valamint másként elkészített zöldségként a 2005 vtsz alá történő besorolás kizárt.
                        A 2302  vtsz alá történő besorolás szintén kizárt, mivel a termék nem hüvelyes növények szitálásából, őrléséből vagy egyéb megmunkálása során keletkező maradék (lásd a 2302  vtsz-hoz tartozó HR Magyarázat (C) pontját). A terméket kifejezetten borsólisztből állítják elő. További feldolgozásra kerül, és kizárólag állati takarmányként használják (lásd még a 23. Árucsoporthoz tartozó HR Magyarázat Általános rendelkezéseit).
                        Emiatt a terméket állatok etetésére szolgáló, legfeljebb 10 tömegszázalék keményítőtartalommal rendelkező más készítményként a 2309 90 31  KN-kód alá kell besorolni.
                     
                  
                        
                                    2)
                                 
                                 
                                    A borsóliszt fehérjében és keményítőben gazdag frakcióinak elkülönítéséből nyert keményítőben gazdag frakció, amelyet világos sárga színű finom por vagy labdacs (pellet) formájában, ömlesztve, illetve nagy (25 és 1 000  kg közötti) zsákokban kiszerelve állítanak vám elé.
                                    A termék a következő analitikai jellemzőkkel rendelkezik (száraztömeg-tartalom):
                                    
                                                —
                                             
                                             
                                                73 % keményítő
                                             
                                          
                                                —
                                             
                                             
                                                13 % fehérjék
                                             
                                          A termék szárított borsóból (Pisum sativum) készül, melyet mosnak, hántolnak és őrölnek, borsóliszt előállítása céljából. A lisztet azután centrifugális szeparátorban fehérjében és keményítőben gazdag frakciókra különítik el. Ezt követően a keményítőben gazdag frakciót vagy por formában hagyják, vagy pelletté tömörítik.
                                    A terméket felismerhetően és kizárólag állati takarmányként használják.
                                 
                              
                     
                        2309 90 51 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, a 23. Árucsoporthoz tartozó Megjegyzések 1. pontja, valamint a 2309 , a 2309 90  és a 2309 90 51  KN-kód szövege határozza meg.
                        A termék a centrifugális szeparátorban történő frakcionálással elvesztette az eredeti anyag lényeges jellemzőit. Ezért szárított hüvelyes zöldség lisztjeként az 1106  vtsz alá történő besorolás, valamint másként elkészített zöldségként a 2005  vtsz alá történő besorolás kizárt.
                        A 2302  vtsz alá történő besorolás szintén kizárt, mivel a termék nem hüvelyes növények szitálásából, őrléséből vagy egyéb megmunkálása során keletkező maradék (lásd a 2302  vtsz-hoz tartozó HR Magyarázat (C) pontját). A terméket kifejezetten borsólisztből állítják elő. További feldolgozásra kerül, és kizárólag állati takarmányként használják (lásd még a 23. Árucsoporthoz tartozó HR Magyarázat Általános rendelkezéseit).
                        Emiatt a terméket állatok etetésére szolgáló, legalább 30 tömegszázalék keményítőtartalommal rendelkező más készítményként a 2309 90 51  KN-kód alá kell besorolni.